text: বিনোদন দুনিয়ায় যারা বৈবাহিক সম্পর্কের ইতি টেনেছেন বা টানতে যাচ্ছেন তাদের একটি উপদেশ দিয়েছেন জনপ্রিয় অভিনেত্রী শ্রীলেখা মিত্র।
  সামাজিক যোগাযোগমাধ্যম ফেসবুকে একটি পোস্ট করে শ্রীলেখা লিখেছেন— "যারা বিবাহবিচ্ছিন্ন বা সম্পর্ক ভেঙে আলাদা থাকেন অথবা আলাদা থাকার পরিকল্পনা করছেন তাদের জন্য আমার একটি উপদেশ রয়েছে। বিশেষ করে যারা বিনোদন দুনিয়ার তাদের বলি, ব্যক্তিগত জীবন সম্পর্কে বিশেষ কোনো তথ্য প্রকাশ্যে আনবেন না। সম্পর্ক ছেড়ে বেরিয়ে আসলে প্রাক্তন প্রেমিক কিংবা প্রেমিকাকে অসম্মান করবেন না। কারণ কোনোদিন আপনারা অনেক ভালো সময় কাটিয়েছেন। পুরোনো সম্পর্ককে সম্মান করুন। নিজের অভিজ্ঞতা থেকেই এ কথা বলছি।'
  নিজের ফেসবুক পোস্টের একেবারে শেষের দিকে এই অভিনেত্রী লেখেন— "দিদি (বোন) বা সহকর্মী হয়ে এই আবদার করতেই পারি।'